# Napomene za rad tokom mešanja

- Izbegavajte prskanje materijala koji mešate. Možete inače da se okliznete i izgubite kontrolu nad električnim alatom.

- Izbegavajte trajan režim rada električnog alata sa smanjenim brojem obrtaja. U suprotnom bi mogao da se pregreje motor električnog alata.

Izbor korpe za mešanje zavisi od materijala koji se meša.

Ako materijal koji se meša ima nisku viskoznost, kao npr. disperziona boja, lakovi, lepkovi, masa za livenje, cementno blato, upotrebljavajte korpu za mešanje sa levom spiralom. U korpi za mešanje sa levom spiralom materijal koji se meša se transportuje odozgo nadole. Korpa za mešanje se pritiska nagore. Materijal koji se meša niske viskoznosti se meša uz neznatno prskanje.

Ako materijal koji se meša ima visoku viskoznost, kao npr. gotov malter, beton, cement, estrih, masa za gletovanje, epoksidna smola, upotrebljavajte korpu za mešanje sa desnom spiralom. U korpi za mešanje sa desnom spiralom materijal se transportuje odozdo nagore. Korpa za mešanje uranja u mešani proizvod. Materijal koji se meša sa visokom viskoznošću se optimalno izmeša.

U radu pokrećite električni alat gore-dole. Korpu za mešanje očistite posle upotrebe.

- Električni alat skladištite na sigurnom mestu. Pobrinite se za to da ne može da padne. Električni alat se može inače oštetiti.