# Θέση σε λειτουργία

- Προσέξτε την τάση δικτύου! Η τάση της πηγής ρεύματος πρέπει να ταυτίζον‌ται με τα αντίστοιχα στοιχεία στην πινα‌κίδα τύπου του ηλεκτρικού εργα‌λείου.

Σκόνες, π. χ. από ορυκτά υλικά, μπορεί να είναι ανθυγιεινές. Η επαφή με τη σκόνη ή/και η εισ‌πνοή της μπορεί να προκαλέσει αλλεργικές αντιδράσεις ή/και ασθένειες των αναπνευστικών οδών του χρήστη ή τυχόν παρευρισ‌κο‌μένων ατόμων.
Η κατεργασία αμιαντούχων υλικών επιτρέπεται μόνο σε ειδικά εκπαιδευμένα άτομα.

- Φροντίζετε για τον καλό αερισμό του χώρου εργασίας.
- Σας συμβουλεύουμε να φοράτε μάσκες αναπνευστικής προστασίας με φίλτρο κατηγορίας P2.

Τηρείτε τις διατάξεις που ισχύουν στη χώρα σας για τα διάφορα επεξεργαζόμενα υλικά.

##

- Χειριστείτε τον διακόπτη επιλογής ταχύτητας μόνο με ακινητοποιημένο το ηλεκτρικό εργαλείο.

Γυρίστε τον διακόπτη επιλογής ταχύτητας (3) στην επιθυμητή ταχύτητα (I ή II).

Με τον διακόπτη επιλογής ταχύτητας (3) μπορούν να προεπιλεγούν 2 περιοχές αριθμού στροφών.

Ταχύτητα I:

Χαμηλή περιοχή αριθμού στροφών

Ταχύτητα II:

Υψηλή περιοχή αριθμού στροφών

##

Για τη θέση σε λειτουργία του ηλεκτρικού εργαλείου πατήστε τον διακόπτη On/Off (1). Για την ασφάλιση του διακόπτη On/Off (1), πατήστε το πλήκτρο ασφάλισης (5) και αφήστε τον διακόπτη On/Off (1) ελεύθερο.

Για την απενεργοποίηση του ηλεκτρικό εργαλείο, πατήστε σύντομα τον διακόπτη On/Off (1) και αφήστε τον μετά ελεύθερο.

##

Ο επιθυμητός αριθμός στροφών μπορεί να προεπιλεγεί με τον τροχίσκο ρύθμισης για την προεπιλογή του αριθμού στροφών (2) (επίσης και κατά τη διάρκεια της λειτουργίας).

Ο απαραίτητος αριθμός στροφών εξαρτάται από το αναδευόμενο υλικό και τις συνθήκες εργασίας.

##

Το ηλεκτρονικό απαλό ξεκίνημα αυξάνει τον αριθμό στροφών αργά, όταν πατηθεί ο διακόπτης On/Off (1). Έτσι αποφεύγεται ένα πιτσίλισμα του αναδευόμενου υλικού.

##

Η ηλεκτρονική σταθεροποίηση διατηρεί έναν σταθερό αριθμό στροφών στη λειτουργεί χωρίς φορτίο και σε ορισμένες συνθήκες φορτίου. Αυτό εξασφαλίζει μια ομοιόμορφη απόδοση.

##

Η ένδειξη αλλαγής των ψηκτρών (9) αναβοσβήνει κόκκινη, όταν οι ψήκτρες εξαντληθούν. Οι ψήκτρες πρέπει να αντικατασταθούν. Στείλτε γι’ αυτό το ηλεκτρικό εργαλείο σε ένα εξουσιοδοτημένο κέντρο σέρβις για ηλεκτρικά εργαλεία Bosch βλέπε Εξυπηρέτηση πελατών και συμβουλές εφαρμογής.

##

Η προστασία από αθέλητη επανεκκίνηση εμποδίζει την ανεξέλεγκτη εκκίνηση του ηλεκτρικού εργαλείου μετά από μια διακοπή του ηλεκτρικού ρεύματος.

Για την επαναλειτουργία θέστε τον διακόπτη On/Off (1) στην απενεργοποιημένη θέση και ενεργοποιήστε το ηλεκτρικό εργαλείο εκ νέου.