# Ibrugtagning

- Kontroller netspændingen! Strømkildens spænding skal stemme overens med angivelserne på el-værktøjets typeskilt.

Støv f.eks. mineralsk støv kan være sundhedsskadeligt. Berøring eller indånding af støv kan føre til allergiske reaktioner og/eller åndedrætssygdomme hos brugeren eller personer, der opholder sig i nærheden af arbejdspladsen.
Asbestholdigt materiale må kun bearbejdes af fagfolk.

- Sørg for god udluftning af arbejdspladsen.
- Det anbefales at bære åndeværn med filterklasse P2.

Overhold forskrifterne, der gælder i dit land vedr. de materialer, der skal bearbejdes.

##

- Betjen kun gearomskifteren, når el-værktøjet står stille.

Drej gearvalgsknappen (3) til det ønskede gear (I eller II).

Med gearomskifteren (3) kan du vælge 2 omdrejningstalsområder.

Gear I:

Lavt omdrejningstalsområde

Gear II:

Højt omdrejningstalsområde

##

Ved ibrugtagning af el-værktøjet skal du trykke på tænd/sluk-knappen (1). Hvis du vil låse tænd/sluk-knappen (1), skal du trykke på låseknappen (5) og slippe tænd/sluk-knappen (1).

For at slukke el-værktøjet skal du trykke kort på tænd/sluk-knappen (1) og slippe den igen.

##

Det ønskede omdrejningstal kan forvælges med indstillingshjulet til forvalg af omdrejningstal (2) (også under drift).

Det nødvendige omdrejningstal afhænger af det materiale, der skal røres, og arbejdsbetingelserne.

##

Den bløde elektroniske start øger langsomt omdrejningstallet, når du trykker på tænd/sluk-knappen (1). Dermed undgår du, at det materiale, der skal røres, sprøjter.

##

Med konstantelektronikken holdes omdrejningstallet konstant både i tomgang og ved bestemte belastninger. Dette sikrer en ensartet arbejdsydelse.

##

Visningen af kontaktkulsudskiftning (9) blinker rødt, når kontaktkullene er brugt. Kontaktkullene skal udskiftes. Send i den forbindelse el-værktøjet til en autoriseret kundeserviceafdeling for Bosch -el-værktøj se Kundeservice og anvendelsesrådgivning.

##

Genstartsbeskyttelsen forhindrer en ukontrolleret start af el-værktøjet efter afbrydelse af strømtilførslen.

For igen at tænde skal du anbringe tænd/sluk-knappen (1) i frakoblet position og tænde el-værktøjet igen.