# Drošības noteikumi sajaucējiem

- Turiet instrumentu ar abām rokām aiz šim nolūkam paredzētajiem rokturiem. Kontroles zaudēšana pār instrumentu var kļūt par cēloni savainojumiem.

- Sajaucot viegli uzliesmojošus materiālus, nodrošiniet pietiekošu ventilāciju, lai novērstu bīstamas atmosfēras veidošanos. Veidojošies tvaiki var tikt ieelpoti, vai arī tos var aizdedzināt dzirksteles, kas veidojas elektroinstrumentā.

- Nesajauciet pārtikas produktus.Elektroinstrumenti un to piederumu nav paredzēti pārtikas produktu sajaukšanai.

- Sekojiet, lai elektrokabelis neatrastos darba zonas tuvumā. Elektrokabelis var uztīties uz maisītāja groza un samezgloties.

- Nodrošiniet, lai sajaukšanas tvertne stabili stāvētu un atrastos drošā stāvoklī. Tvertne, kas nav pienācīgi nostiprināta, var negaidīti pārvietoties.

- Nodrošiniet, lai sajaucamā šķidruma šļakatas neskartu elektroinstrumenta korpusu.Elektroinstrumentā iekļuvušais šķidrums var radīt bojājumu un izraisīt elektriskā trieciena saņemšanu.

- Ievērojiet instrukcijas un brīdinājumus, kas tiek piegādāti kopā ar sajaucamo materiālu.Sajaucamais materiāls var būt kaitīgs veselībai.

- Ja elektroinstruments iekrīt sajaucamajā materiālā, nekavējoties atvienojiet to no elektrotīkla un nogādājiet elektroinstrumentu kvalificētam remonta speciālistam pārbaudei.Ja pie elektrotīkla pievienots elektroinstruments iekrīt sajaucamo materiālu maisījumā, tas var izraisīt elektriskā trieciena saņemšanu.

- Sajaukšanas laikā neiegremdējiet sajaukšanas tvertnē rokas un neievietojiet tajā nekādus citus objektus.Saskaršanās ar maisītāja grozu var radīt nopietnus savainojumus.

- Iedarbiniet un apturiet elektroinstrumentu tikai tad, ja maisītāja grozs atrodas sajaukšanas tvertnē. Pretējā gadījumā maisītāja grozs var saliekties vai sākt nekontrolējami griezties.

- Neapstrādājiet sprādzienbīstamas vielas (piemēram, viegli uzliesmojošus šķīdinātājus). Elektroinstrumenti darbojoties nedaudz dzirksteļo, kas var izsaukt viegli uzliesmojošo tvaiku aizdegšanos.

- Ievērojiet sajaucamā materiāla drošības datu lapā sniegtās instrukcijas un brīdinājumus. Sajaucamais materiāls var būt kaitīgs veselībai.

- Nelietojiet elektroinstrumentu, to iestiprinot statnē. Elektroinstruments nav apstiprināts stacionārai lietošanai.